Propunere de DECIZIE A CONSILIULUI de stabilire a poziției care urmează să fie adoptată, în numele Uniunii, în cadrul Consiliului Internațional al Zahărului, în ceea ce privește prelungirea Acordului internațional privind zahărul din 1992 /* COM/2012/0780 final - 2012/0363 (NLE) */





EXPUNERE DE MOTIVE Acordul internațional privind zahărul din 1992 (denumit în continuare „acordul”) a fost încheiat de Comunitate prin Decizia 92/580/CEE[1] și a intrat în vigoare la 1 ianuarie 1993 pentru o perioadă de trei ani, până la 31 decembrie 1995. Ulterior, acordul a fost prelungit în mod regulat pentru perioade de câte doi ani. Acordul a fost prelungit ultima dată prin decizia Consiliului Internațional al Zahărului din iunie 2011 și rămâne în vigoare până la 31 decembrie 2013. O nouă prelungire a acordului cu până la doi ani este în interesul Uniunii. Această prelungire implică prelungirea contribuției UE la bugetul administrativ al acordului. Această contribuție este înscrisă la postul 05 06 01 din bugetul UE (Acorduri internaționale privind agricultura). Scopul acestei propuneri este de a obține autorizarea Consiliului pentru votul Comisiei, în numele Uniunii Europene, în favoarea prelungirii acordului până la 31 decembrie 2015, în cadrul Consiliului Internațional al Zahărului. 2012/0363 (NLE) Propunere de DECIZIE A CONSILIULUI de stabilire a poziției care urmează să fie adoptată, în numele Uniunii, în cadrul Consiliului Internațional al Zahărului, în ceea ce privește prelungirea Acordului internațional privind zahărul din 1992 CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9), având în vedere propunerea Comisiei, întrucât: (1) Acordul internațional privind zahărul din 1992 a fost încheiat de Comunitate prin Decizia 92/580/CEE a Consiliului[2] și a intrat în vigoare la 1 ianuarie 1993 pentru o perioadă de trei ani, până la 31 decembrie 1995. Ulterior, acordul a fost prelungit în mod regulat pentru perioade de câte doi ani. Acordul a fost prelungit ultima dată prin decizia Consiliului Internațional al Zahărului din iunie 2011 și rămâne în vigoare până la 31 decembrie 2013. O nouă prelungire este în interesul Uniunii. Prin urmare, Comisia, care reprezintă Uniunea în cadrul Consiliului Internațional al Zahărului, trebuie să fie autorizată să voteze în favoarea acestei prelungiri, DECIDE: Articolul 1 Poziția pe care trebuie să o adopte Uniunea în cadrul Consiliului Internațional al Zahărului este de a vota în favoarea prelungirii Acordului internațional privind zahărul din 1992, pentru o nouă perioadă de până la doi ani. Comisia este autorizată să exprime această poziție în cadrul Consiliului Internațional al Zahărului. Articolul 2 Prezenta decizie întră în vigoare la data adoptării. Adoptată la Bruxelles, Pentru Consiliu Președintele FIȘĂ FINANCIARĂ LEGISLATIVĂ Domeniul de politică: Agricultură și dezvoltare rurală Activitate: Aspecte internaționale din domeniul de politică „Agricultură și dezvoltare rurală” Titlul acțiunii: Prelungirea Acordului internațional privind zahărul din 1992 1. LINIE BUGETARĂ + RUBRICĂ: Rubrica 4 – UE ca partener mondial 05 06 01: Acorduri internaționale privind agricultura 2. CIFRE TOTALE 2.1. Total alocări pentru acțiune (credite operaționale): 0,882 milioane EUR 2.2. Perioada de aplicare: 1.1.2014 - 31.12.2015 2.3. Estimare totală multianuală privind cheltuielile (milioane EUR), sub rezerva aprobării bugetului pentru 2014 și 2015 de către autoritatea bugetară || 2014 || 2015 || Total Angajamente || 0,430 || 0,452 || 0,882 Plăți || 0,430 || 0,452 || 0,882 2.4. Compatibilitatea cu programarea financiară și cu perspectiva financiară X Propunere compatibilă cu programarea financiară existentă 2.5. Implicații financiare asupra veniturilor X Propunerea nu are implicații financiare asupra veniturilor (se referă la aspecte tehnice legate de punerea în aplicare a unei măsuri). 3. CARACTERISTICI BUGETARE Tipul cheltuielii || Nouă || Contribuție AELS || Contribuție țări candidate || Rubrica PF Obligatorie || Dif. || NU || NU || NU || 4 UE ca partener mondial 4. TEMEI JURIDIC Articolul 207 coroborat cu articolul 218 alineatul (9) din tratat (TFUE). 5. DESCRIERE ȘI MOTIVE 5.1. Necesitatea intervenției Uniunii Datorită importanței sale economice, în special în sectorul agricol, UE trebuie să fie reprezentată în acordurile internaționale privind agricultura, care constituie un mijloc important de a fi în pas cu evoluțiile de pe plan mondial și de a apăra interesele Uniunii legate de produsele în cauză. Plata cotizațiilor UE permite atingerea obiectivelor Acordului internațional privind zahărul. Organizația Internațională a Zahărului, care este responsabilă de administrarea acordului, promovează obiectivele acordului, precum cooperarea internațională, schimbul de informații statistice, previziunile referitoare la tendințele pieței etc. Prin urmare, este în interesul UE să fie parte la acest acord. Cotizațiile membrilor se stabilesc anual și se plătesc atât timp cât UE este membră a acordului. Este evident că, dacă UE ar trebui să îndeplinească singură acțiunile pe care le realizează OIZ, costul total al acestora ar fi mult mai ridicat decât costul cotizațiilor sale de membru. 5.2. Acțiuni preconizate și modalități de intervenție bugetară UE plătește cotizații anuale în calitate de membru al Organizației internaționale a zahărului. Cotizațiile anuale sunt datorate atât timp cât UE rămâne semnatară a acordului. Comisia Europeană participă integral la activitățile OIZ și beneficiază de toate avantajele care decurg din calitatea de membru. 6. IMPLICAȚII FINANCIARE 6.1. Impactul financiar total asupra creditelor operaționale Angajamente (până la a treia zecimală): 0,882 milioane EUR pentru perioada de doi ani, respectiv 0,430 pentru 2014 și 0,452 pentru 2015. 6.2. Calculare Contribuția unui stat membru se stabilește în funcție de numărul de voturi atribuite membrului în cauză și proporțional cu importanța acestuia pe piața internațională. Numărul de voturi alocate UE este de aproximativ 550 din 2000 pentru 2014 și 2015, și anume pe perioada prelungirii. Nivelul contribuției estimate per vot pentru 2014 este de 782 EUR, contribuția UE ridicându-se astfel la 0,430 milioane EUR. Pentru 2015, luând în considerare ajustarea prețului per vot (821 EUR), costul estimat este de 0,452 milioane EUR. Aceste sume includ deja o marjă de siguranță de 10% (curs de schimb, schimbări neașteptate în organizație etc.). Pentru calcule, s-a estimat un curs de schimb de 1,25 EUR = 1 GBP. 7. IMPACTUL ASUPRA CHELTUIELILOR CU PERSONALUL ȘI A CELOR ADMINISTRATIVE 7.1. Impactul asupra resurselor umane Tipuri de posturi || Personal care urmează să fie alocat pentru gestionarea acțiunii prin utilizarea resurselor existente || Total || Descrierea sarcinilor care decurg din acțiune Număr de posturi permanente || Număr de posturi temporare || Funcționari sau agenți temporari || A B C || 0,2 0,1 – || – – – || 0,2 0,1 – || Pregătire pentru participarea la reuniunile OIZ și pentru follow-up la acestea Alte resurse umane || – || – || – || Total || 0,3 || – || 0,3 || 7.2. Impactul financiar global al resurselor umane Tip de resurse umane || Sumă EUR || Metoda de calcul Funcționari Agenți temporari || 36 600 || 0,3 x 122 000 Alte resurse umane || || Total || 36 600 || 8. MONITORIZARE ȘI EVALUARE 8.1. Mecanisme de monitorizare Activitățile OIZ sunt monitorizate îndeaproape de către membrii săi, iar Comisia participă activ la reuniunile periodice ale organizației. OIZ publică periodic un raport de activitate. 9. MĂSURI ANTIFRAUDĂ Plățile se vor efectua direct în contul bancar al OIZ la primirea unei cereri scrise, după verificarea corespondenței dintre suma solicitată și cifra aprobată de Consiliul Acordului internațional privind zahărul. [1] JO L 379, 23.12.1992, p. 15. [2] JO L 379, 23.12.1992, p. 15.